Tschou zäme! Obwohl ich jo en begeischtereti Schneesportlerin bi möcht ich a dere Stell doch no druf hewise, das me ned nor a das (Ski)-Weekend cha cho, wenn me denn au wörklech of d'Skipischte wott!!! Grad wenn's bi öis weder mol während Tage wägem Näbel so donkel isch, dass me nor knapp erkennt, wenn Tag ond wenn Nacht isch bewörkt es Wocheändi i de Sonne (i hoffe d'Manuela het guet Wätter bschtellt) wahri Wonder. Ond wenn me de ersch no mit JUMU's zäme esch send d'Batterie am Mäntig secher weder komplett ufglade. Also, öberleged ned lang ond mälded öich a. D'Lischte för nes Alternativprogramm esch schliesslech gross (Hallebad, Schneeschuehwandere, Spaziere, Langlauf, Beizentour, Schlittle, Schlifschuehahre, Jasse, Plaudere, im Bärgreschti sönnele, und und und) Es liebs Grüessli Janine